Ўзбекистон президенти туркиялик ишбилармонлар билан учрашди – Газета.uz\nЎзбекистон кечаги Ўзбекистон эмас. Бугун мамлакатимизга кирган компания албатта манфаат топади. Мен бунга кафолат бераман, деди президент туркиялик ишбилармонлар билан учрашувда.\n20 феврал 2020, 16:49 Иқтисодиёт\nЎзбекистон президенти Шавкат Мирзиёев 20 февраль куни Анқарада Туркиянинг етакчи компаниялари ва банклари раҳбарлари билан учрашди. Бу ҳақда давлат раҳбари матбуот хизмати хабар қилди.\n«Ўзбекистон кечаги Ўзбекистон эмас. Бугун мамлакатимизга кирган компания албатта манфаат топади. Мен бунга кафолат бераман. Бунинг учун зарур ҳуқуқий, институционал шароитлар яратиб берилади», — деди Шавкат Мирзиёев.\nБугунги учрашувда Ўзбекистон билан Туркиянинг вазирлик ва компаниялари ўртасида алоқаларни янада ривожлантириш, ўзаро маҳсулот етказиб бериш ва хизмат кўрсатишни кенгайтириш, клиникалар ва олий ўқув юртлари ташкил этиш бўйича аниқ лойиҳалар муҳокама қилинди. Президент бу режаларни маъқуллаб, мутасаддиларга тез фурсатларда амалий ишларга ўтиш, бюрократик тўсиқларсиз уларни ҳаётга татбиқ этиш бўйича топшириқлар берди.